R. Bintoro

Mayor Jenderal TNI (Purn.) Raden Bintoro (23 Desember 1924 – 13 Juni 1986) panèka  perwira militer angkatan dhârât Indonesia. Jabadhân sè akhèr è militèr panèka mènangka bekkèl   Panglima Komando Wilayah Pertahanan IV.

 Kaodi'ân militèr 
Salèrana amolaè karir  militèrra saellana noro'  Renseitai (unit palatèyan perwira) è masa pamarènta'anna jeppang è  Hindia Bâlândhâ. Salèrana èsabâ' è  komando Pembela Tanah Air — unit sukarèlawan paramilitèr — è Kedu saellana mamarè dâri Renseitai.Bachtiar, Harsya W. (1988). Siapa dia? Perwira Tinggi Tentara Nasional Indonesia Angkatan Darat (TNI-AD) [Who is He? Officers of the Indonesian Army]. Jakarta. kaca 84. ISBN 9789794281000.

Saellana Proklamasi Kamardhika'an è taon  1945, Bintoro maso' ka dâlem Tentara Nasional Indonesia sè ghi' bhuru èbentu' bân dhâddhi  Panglima Kacamadhân Militèr ke-296, sè tamaso'  Kacamadhân Parakan, Temanggung, bân Candiroto. Salèrana negghu'  komando kantos Operasi Kraai è Desember 1948.

Bintoro èyangka' dhâddhi Kapala  Staf Daèrah Militèr Mardhika È akhèr 1950-an. Salèrana ajabat mènangka  pangdam polana pangdam sabelluna è patoron ghâbây noro' pendidikan militèr lanjudhân.Anderson, Benedict R; Kahin, Audrey (April 1983). "Indonesian Army Territorial Commanders 1950 – March 1983". Indonesia. 35: 118. Saellana abit ajabat mènangka kasdam,  Bintoro èsoro kaangghuy alanjutaghi  pendidikan militèr è sakolah Staf dâri Komando Angkatan Dhârât bân  lulus è taon 1963.

Bintoro dhâddhi Panglima Daèrah Militèr Cenderawasih (Papua) è 23 Maret 1966, aghentè Kartidjo. Salèrana pas makalowar kompetisi ghâbây lagu  pawai wilayah militèr, kalabân  Bintoro dhibi' sè nolès liri' laguna. musisi Nuskan Sjarif pas mennang  kompetisi kasebbhut bân pawai èresmiyaghi è  17 Agustus 1966.Ismail et al. 1971, kaca 308.Ismail et al. 1971, kaca XIX.

Duwâ bulân saellana èyangka' dhâddhi panglima, Bintoro aghentè kapala staf dâ' ka sè anyar.Ismail et al. 1971, kaca 135. Salèrana jhughân ngalakonè pan-bârâmpan  reorganisasi distrik militèr bân batalyon.Ismail et al. 1971, kaca 137-138. Sataon saellana, è  29 Maret 1967, salèrana makalowar  operasi kalabân nyama  sandi Bharatayudha, sè andi' tojjhuwân ghâbây matadâ' kalompo' marosak È bâbâna pamarènta'anna  Ferry Awom bân Lodewijk Mandatjan, tor ghâbây ngamanaghi proses Act of Free Choice.Rahab, Amiruddin al (2006). "Operasi-Operasi Militer di Papua: Pagar Makan Tanaman?". Jurnal Penelitian Politik. 3 (1): 10. Èarsipaghi ḍâri vèrsi aslina tangghâl 25-10-2021. Èaksès tangghâl 2021-10-25.

Saellana adhina jabadhânna, Bintoro èyangka' mènangka Inspektur Panelitian Moril bân Mental è Departemen Pertahanan bân Keamanan.DTS (2 July 1968). "Penggantian & Pemindahan Di Lingkungan AD". Berita Yudha. Èaksès tangghâl 20 Juni 2021. Salèrana pas Pènsiun dâri militèr è taon 1978.

Bintoro sèdhâ tangghâl  13 Juni 1986 bân èkobhur è Taman Makam Pahlawan Nasional Otama Kalibata."Daftar Makam Tahun 1985-1986". Direktorat Kepahlawanan, Keperintisan, Kesetiakawanan dan Restorasi Sosial. Èarsipaghi ḍâri vèrsi aslina tangghâl 2013-10-15. Èaksès tangghâl 17 Januari 2022.

 Sombher-sombher 

 Rujughân 

 Ismail, A; Rapanoi, Supardi; Said B. A., Sjamsuar; Hutasuhut, H. (1971), Irian Barat dari Masa ke Masa, Jakarta: Military History of the 17th Military Regional Command/Tjenderawasih